kardosdrur/scandi-wiki huggingface dataset:
Narhvaler

Narhvalerne (Monodontidae) er en familie af tandhvaler, der kun indeholder to nærtbeslægtede nulevende arter, narhval og hvidhval. Begge arter er højarktiske og findes langs kysten og i pakisen i det nordlige Atlanterhav og Stillehav.

Begge arter er mellemstore, 3-5 meter lange med en veludviklet melon og et kort eller manglende næb. Hannerne af narhval er umiskendelige med deres flere meter lange stødtand, der peger lige fremad. Begge arter mangler en egentlig rygfinne. 

Både hvidhval og narhval er eftertragtede af inuit i Grønland og Canada på grund af deres velsmagende kød og spæk samt c-vitaminholdige hud (mattak) og jagten er underlagt et kvotesystem. Der er bekymring for om jagten på lokale bestande er bæredygtig (manglende reference?).

Taksonomi 
Underorden Tandhvaler (Odontoceti)
 Familie Narhvaler (Monodontidae)
 Slægt Delphinapterus
 Hvidhval, Delphinapterus leucas 
 Underfamilie Monodontinae
 Slægt Monodon
 Narhval, Monodon monoceros

Eksterne henvisninger

 
Mad fra Grønland
Grønlands pattedyr
Rimtåge

Rimtåge er tåge, hvor temperaturen på vanddråberne i tågen er faldet til under frysepunktet, og vanddråberne er underkølet. Ved berøring af f.eks. træer og buske fryser dråberne derved til is.

Se også 

 Mosekonens bryg
 Meteorologi
 Nedbør
 Sky (meteorologi)

Meteorologi
Vejr
Vand
Hjo kommun

Hjo kommune ligger i det svenske län Västra Götalands län i landskapet Västergötland ved søen Vättern. Kommunens administrationscenter ligger i Hjo.

Byer 
Hjo kommune har tre byer
(indbyggere pr. 31. december 2005):

Kommuner i Västra Götalands län
Blanka Vlašić

Blanka Vlašić (født 8. november 1983 i Split, Jugoslavien) er en kroatisk atletikudøver, der har specialiseret sig i højdespring. Hendes personlige rekord på 2,08 m er det næstbedste resultat overhovedet i disciplinens historie, kun overgået af bulgaske Stefka Kostadinovas 2,09 m. Vlašić har to gange været verdensmester udendørs (2007 og 2009) og indendørs ligeledes to gange (2008 og 2010) samt udendørs europamester (2010) og OL-sølvvinder fra legene i Beijing 2008.

Blanka Vlašić er datter af den kroatiske rekordholder i tikamp Joško Vlašić og viste tidligt sine evner. Hun kom således med som blot 16-årig til OL i 2000 i Sydney og var juniorverdensmester samme år samt i 2002. Hun satte national rekord i 2004, men blev skadet samme år og kom derfor ikke med til OL i Athen. Også 2005-sæsonen blev ødelagt for hende af skaden, men i 2006 vendte hun tilbage og vandt sølv ved indendørs-VM. I årene der fulgte vandt hun stort set alle de konkurrencer, hun stillede op i, dog med OL i Beijing som en undtagelse, idet hun her måtte nøjes med sølv, slået af Tia Hellebaut fra Belgien.

Noter

Eksterne henvisninger 

Resultater mm., www.iaaf.org

Højdespringere fra Kroatien
Personer fra Split
Härryda kommun

Härryda kommune ligger i den sydvestlige del af det svenske län Västra Götalands län, i landskapet Västergötland. Kommunens administrationscenter ligger i byen Mölnlycke. Kommunen er en del af byregionen Storgöteborg.

Geografi 
Kommunens areal består overvejende af skov; Landbrug findes hovedsageligt i Storåns dalstrøg i Björketorp. Gennem kommunen passerer Mölndalsån, som løber gennem søerne Västra Nedsjön, Landvettersjön (også kaldt Gröen) og Rådasjön. Andrae større søer i kommunen er Finnsjön i Råda, Yxsjön, Nordsjön og Östersjön ved grænsen mellem Råda og Landvetter, Hornasjön og Stora Härsjön i Härryda samt Gingsjön og Stockasjön i Björketorp. Klippans, Risbohults, Gallhålans, Rådasjöns samt en del av Delsjöområdets naturreservat ligger i kommunen.

Den største arbejdsplads i kommunen er Göteborg-Landvetter flygplats; Mange pendler til arbejde i Göteborg. I det nordlige Mölnlycke er erhvervspark under opbygning.

Byer 
Härryda kommune har tolv byer;
(indbyggere pr. 31. december 2005):

Kommuner i Västra Götalands län
Lyudmila Andonova

Lyudmila Andonova (bulgarsk: Людмила Андонова, født 6. maj 1960) er en bulgarsk tidligere højdespringer. Som aktiv atlet konkurrerede hun under sit fødenavn Lyudmila Zhecheva, og hun var i en periode indehaver af verdensrekorden i disciplinen med et spring på 2,07 m, opnået i Østberlin 20. juli 1984. Rekorden var så meget mere bemærkelsesværdig ved, at hun før det blot havde sprunget 1,95 m og i øvrigt aldrig senere sprang højere end 2,02 m. Hun beholdt verdensrekorden i næsten to år, indtil den blev slået af hendes landsmand Stefka Kostadinova i juni 1986. 

Andonova var fire gange bulgarsk mester, men opnåede ingen medaljer ved store internationale mesterskaber.

Højdespringere fra Bulgarien
Aukštaitija nationalpark

Aukštaitija nationalpark er en nationalpark i det nordøstlige Litauen, i den skovklædte region Aukštaitija. parken er grundlagt i 1974 som "litauiske SSRs nationalpark" og er den ældste nationalpark i landet hvis historie går tilbage til en botanisk og zoologisk park fra 1960. I 1991 blev navnet ændret til Aukštaitija nationalpark.

Parkens areal er 40.574 ha, hvoraf 15% er søer.

Aukštaitija nationalpark har stor betydning for turismen.

Billeder fra Aukštaitija nationalpark

Kilder

Eksterne henvisninger 

 Parkens officielle hjemmeside 
 Tourism.lt

Nationalparker i Litauen
Seværdigheder i Utena amt
Vorupør Kirke

Vorupør Kirke blev bygget i 1902 da den gamle kirke var blevet for lille til den hastigt voksende menighed i fiskerlejet. Kirken er en ligearmet korskirke bygget i røde mursten. Flere genstande i kirken stammer fra den tidligere kirke, dette gælder f.eks. altertavlen, kirkeskibet og lysekronerne. Kirken er tegnet af arkitekt Claudius August Wiinholt.

Eksterne kilder og henvisninger 
 Vorupør Kirke på KortTilKirken.dk

Kirker i Thisted Kommune
Kirker i Thisted Amt
Nørre Vorupør
Kirker i Aalborg Stift
Enterprise service bus

Enterprise service bus (ESB) er inden for datalogien betegnelsen for en konstruktion i softwarearkitekturen, der stiller fundamentale services til rådighed for komplekse arkitekturer ved hjælp af en bus, der er event-drevet og baseret på faste standarder. Systemudviklere implementerer typisk en ESB ved at bruge teknologier inden for middlewareprodukter, som regel baseret på kendte standarder.

Softwarearkitektur
Frede Sander Jensen

Frede Sander Jensen (1932-1997) blev kendt under tilnavnet "Malene-morderen", efter han den 1. december 1983 ved et nævningeting i Holbæk var idømt fængsel på livstid for mord på en tiårig pige. Offeret var blevet voldtaget og kvalt torsdag den 3. juni 1982 og hendes lig var gemt på en skovvej i Nyled Mose ved Sonnerup, nær Nykøbing Sjælland. En række tekniske spor, bl.a den elledning, pigen var blevet kvalt med, knyttede ifølge anklagemyndigheden Frede Sander Jensen til drabet.

Sander Jensen nægtede sig skyldig i anklagen, men blev dømt på grundlag af anklagerens bevisførelse. Senere hævdede en tiltalt i en anden straffesag, at gerningsmanden var en anden, navngiven person. Efter en undersøgelse af påstanden fastslog statsadvokaten, at der ikke var noget grundlag for at genoptage sagen.

Frede Sander Jensen afsonede sin straf i Vridsløselille Statsfængsel. Normerne her omfatter bl.a. en stærk modstand mod pædofile, og en anden indsat, udvalgt af fangerne forsøgte at dræbe Sander Jensen med et jernspyd. Efter et længerevarende hospitalsophold blev han overført til arresten i Maribo. Her blev han af en gruppe indsatte forbrændt på en kogeplade. Han blev herefter overført til Herstedvester, hvor han tilbragte en stor del af tiden i frivillig isolation, indtil han døde af lungekræft i 1997.

Kilder 
 http://www.bredalsparken.dk/~drabssageridanmark/html/drabssager_-_1982.html 
 http://www.bt.dk/nyheder/tidligere-mord-paa-boern-i-danmark

Referencer 

Personer der har myrdet børn
Livstidsdømte fra Danmark
Mordere fra Danmark
Operativ kontrol

Operativ kontrol (OPCON) er styring af militære enheder på det operative niveau.
På det operative niveau planlægger myndigheden hvad enhederne skal foretage sig på det overordnede plan sørger for at enheden har det nødvendige personel, samt sørger for, at deres træningstilstand til stadighed er på et tilfredsstillende niveau, så flest mulige opgaver kan løses.

Som hovedregel niveaudeler man i tre:
 Strategisk
 Operativt
 Taktisk

Det kan ofte være svært helt, at skelne hvor grænsen går imellem niveauerne. I søværnet er enhederne i dansk farvand under OPCON af Marinestaben og under taktisk kontrol (TACON) af, et af de to marineovervågningscentre.

Referencer 
Joint Publication 1-02 side 339 (Engelsk) 

Militær
Aleksej Ilitj Tjirikov

Aleksej Ilitj Tjirikov (, ; født 24. december 1703 i landsbyen Luzjnoje, Tula guvernement (nu Tula oblast), død 4. juni 1748 i Moskva) var en russisk kaptajn og navigatør, der tog del i Kamtjatka-ekspeditionerne under Vitus Berings kommando. I 1721 blev Tjirikov uddannet fra flådeakademiet. 1725-30 var Tjirikov en del af 1. Kamtjatka-ekspedition og 1733-43 var han en del af 2. Kamtjatka-ekspedition.

15. juli (1741 var Aleksej Tjirikov den første europæer nogensinde til at gå i land på den amerikanske vestkyst, da han gik i land fra sit skib St. Paul.

Fra 1746 var Tjirikov med til at udforme de russiske kort over de nye opdagelser man havde gjort.

Personer fra Tula oblast
Opdagelsesrejsende
Militærfolk fra Rusland
Helmuth Otto von Winterfeld

Helmuth Otto lensbaron von Winterfeld (1617 – 17. februar 1694 i Odense) var en tysk adelsmand og dansk gehejmeråd.

Biografi 
Han var søn af Caspar von Winterfeld til Wardow og Cobrow og Sophie f. von Leisten. Han tilbragte sin ungdom ved Christian 4.'s hof og tog derefter tjeneste hos ærkebisp Frederik af Bremen (den senere Frederik 3.). Efter at have deltaget i flere felttog vendte han 1648 tilbage til Mecklenburg og blev hofmarskal hos hertug Gustav Adolph af Mecklenburg-Güstrow, en stilling han fratrådte før 1663.

I dansk tjeneste udnævntes han 1664 til overskænk og overstaldmester, 1667 blev han amtmand over Frederiksborg og Esrom Amter, fra 1672 tillige over Kronborg Amt. Han nedlagde 1678 disse poster, men overtog året efter embedet som stiftamtmand over Fyn og Langeland samt amtmand over Odense, Dalum og Skt. Knuds Amter og forblev i denne stilling til sin død. Winterfeld stod i høj gunst hos kong Frederik III og dennes efterfølger på tronen. I juli 1670 udnævntes han til overhofmarskal (indtil 1679), optoges året efter i friherrestanden og fik det hvide bånd. Af Utterslevgård på Lolland og Sæbygård, som han erhvervede 1673, oprettede han baroniet Wintersborg. 1679 udnævntes han til gehejmeråd. Winterfeld døde 17. februar 1694 i Odense, men hans lig førtes til Wustrow i Mecklenburg.

Han kaldes til Wustrow og Neuenfeld og havde fra 1686 Odense Ladegård i forpagtning. Winterfeld berømmes som en af sin tids ypperste ryttere og skal have gjort sig fortjent af stutterivæsenet i Danmark, særlig af stutteriet på Frederiksborg Slot. Han var 2 gange gift: 1. gang (1647) med Gertrud Anna von Schult (1628-1651), datter af Didrik von Schult til Esteburg og Anna f. von Schult; 2. gang (1652) med Helene Juliane friherreinde Ulfsparre (1638-1683), datter af svensk guvernør Erik friherre Ulfsparre og Sophie f. von Budde. Med sin 2. hustru fik han Wustrow.

Kilder 
 Louis Bobé, "Helmuth Otto von Winterfeld", i: C.F. Bricka (red.), Dansk Biografisk Lexikon, København: Gyldendal 1887-1905.
 Personalhistorisk Tidsskrift, 4. række, I, 157 f.

Helmuth Otto
Godsejere fra Danmark
Amtmænd fra Danmark
Riddere af Dannebrog (1671-1808)
Staldmestre fra Danmark
Hofmarskaller fra Danmark
Godsejere fra Tyskland
Lensbaroner fra Danmark
Danskere i 1600-tallet
Stiftamtmænd over Fyens Stift
Personer i Dansk Biografisk Leksikon
Gehejmeråder fra Danmark
Badskær Kirke

Badskær Kirke ligger ved den lille landsby Badskær ca. 18 km S for Frederikshavn (Region Nordjylland).

Eksterne kilder og henvisninger 
 Badskær Kirke på KortTilKirken.dk

Kirker i Frederikshavn Kommune
Kirker i Aalborg Stift
Kirker i Hjørring Amt
Hirsholmene Kirke

Hirsholmene Kirke ligger på øen Hirsholm ca. 8 km NØ for Frederikshavn (Region Nordjylland).

Eksterne kilder og henvisninger 
 Hirsholmene Kirke på KortTilKirken.dk

Kirker i Frederikshavn Kommune
Kirker i Aalborg Stift
Kirker i Hjørring Amt
Hirsholmene
Taktisk kontrol

Taktisk kontrol (TACON) er styring af militære enheder på det taktiske niveau.
På det taktiske niveau bestemmer myndigheden hvad enheden laver ud fra opkommende opgaver.

Som hovedregel niveaudeler man i tre:
 Strategisk
 Operativt
 Taktisk

Det kan ofte være svært helt at skelne, hvor grænsen går imellem niveauerne. I søværnet er enhederne i dansk farvand under TACON styret af enten Maritimt Overvågningscenter Syd eller Maritimt Overvågningscenter Nord (før 1. januar 2011: Bornholms eller Kattegats Marinedistrikt).

Referencer 
Joint Publication 1-02 side 457 (Engelsk) 

Militærtaktik
Ioannis Fetfatzidis

Ioannis Fetfatzidis (Græsk: Ιωάννης Φετφατζίδης) (født 21. december 1990 i Drama, Grækenland) er en græsk fodboldspiller, der spiller som offensiv midtbane eller alternativt kantspiller hos Al-Ahli. Han har tidligere spillet for blandt andet Genoa i Italien og græske Olympiakos.

Landshold 
Fetfatzidis står (pr. marts 2018) noteret for 25 kampe og 3 scoringer for Grækenlands landshold, som han debuterede for den 8. oktober 2010 i en EM-kvalifikationskamp mod Letland.

Eksterne henvisninger 

Fodboldspillere fra Grækenland
Fodboldspillere fra Olympiakos
Fodboldspillere fra Genoa C.F.C.
Morten Qvistgaard

Morten Iversen Qvistgaard (født 15. maj 1732 på Skikkild, Vejrum Sogn, død 9. september 1798 på Gerdrup) var en dansk godsejer, far til Iver og Peter Christoffer Qvistgaard.

Liv og gerning 
Han blev født på gården Skikkild i Vejrum Sogn i Jylland, som faderen, Iver Pedersen Qvistgaard, da ejede; moderens navn var Kirstine Madsdatter f. Dahl.

Qvistgaard, der 1750 var blevet student fra Frederiksborg, forpagtede 1756 Brattingsborg på Samsø; 1760 købte han Lyngbygård og Gerdrup godser med ca. 900 tdr. hartkorn, hvor han straks begyndte på byernes udskiftning og fællesskabets ophævelse, hvilket han gennemførte med dygtighed og kraft. Ved siden af forbedringer af ejendommene gik en stadig forøgelse af dem; således købte han 1774 hovedgården Espe med gods, 1775 en del af Antvorskov ryttergods og 1782 Gimlinge kirkegods.

Qvistgaard, der i mange år var landvæsenskommissær og ofte blev brugt af regeringen i lokale kommissioner, blev 1786 udnævnt til medlem af den samme år oprettede store landbokommission, i hvilken han var uenig med flertallet i de fleste punkter, og hvor hans skarpe opposition, særlig mod kommissionens forslag til stavnsbåndets ophævelse, hvorimod han var den eneste, der nedlagde protest, ofte førte til heftige sammenstød mellem ham og Christian Colbjørnsen. Sin betænkning over landboforholdene udgav han siden i trykken. Qvistgaard, der 1764 var blevet kammerråd, 1775 justitsråd og 1786 forgæves havde søgt om optagelse i adelstanden, hvilket trods Kancelliets indstilling var blevet afslået, antagelig fordi hans modstand mod reformerne havde vakt kronprinsens mishag, døde på Gerdrup 9. september 1798.

Ægteskaber og familie 
Han blev gift 1. gang (1760) med Dorothea Cathrine Qvistgaard (1743 – 2. juli 1761), datter af kommerceråd Peter Qvistgaard til Vibygård; 2. (11. september 1764) med Martha Rehling (15. juni 1744 i Koldby – 17. maj 1782 på Gerdrup), datter af præsten i Hasle-Bråby magister Johan Rehling.

Noter

Litteratur 
 C.E.A. Schøller: "Morten Qvistgaard" (i: Dansk Biografisk Lexikon, 1 udgave, bind XIII; København 1899; s. 325-326)
 Edvard Holm, Kampen om Landboreformerne, s. 143 ff.
 Seehusen, Optegnelser om Lyngbygaard og Gjerdrup, s. 47 ff.
 E. Qvistgaard, Stamtavle over Slægten Qvistgaard.

Eksterne henvisninger 
 

Godsejere fra Danmark
Danskere i 1700-tallet
Morten
Personer i Dansk Biografisk Leksikon
Justitsråder fra Danmark
Peter Christoffer Qvistgaard

Peter Christoffer Qvistgaard (16. april 1775 på Gerdrup – 29. august 1807 i Køge) var en dansk godsejer og officer, bror til Iver Qvistgaard.

Han var søn af godsejer Morten Qvistgaard og dennes 2. hustru. Kort efter faderens død overtog Qvistgaard godserne Gerdrup og Lyngbygård. Den begejstring for fædrelandet, som slaget på Reden 1801 havde vakt over hele landet, greb også Qvistgaard; han ville også indrulleres i forsvarernes rækker. Han gennemgik derfor 1802 en eksercerskole og ansattes det følgende år som kaptajn i 5. bataljon af søndre sjællandske Landeværnsregiment. Landeværnet skulle have haft 6 dages øvelse hvert andet år, men det fik ikke engang denne højst tarvelige uddannelse. Intet under derfor, at det i kampen ved Køge 29. august 1807 kun dårlig holdt stand. Dog kunne enkelte lyspunkter fremhæves; Qvistgaard kastede sig således ind blandt de fjendtlige rækker for at rive folkene frem med sig, men de svigtede, og han fandt heltedøden. Steen Steensen Blicher har sat ham et varigt minde ved at hellige ham en af sine «Bavtastene», hvorfor Qvistgaards 3 sønner senere tolkede digteren deres taknemmelighed.

Qvistgaard havde 21. juni 1799 ægtet Anna Henriette Schow, datter af deputeret i Danske Kancelli Christen Schow. Hun giftede sig 2. gang 1814 med godsejer, etatsråd Peter Johansen de Neergaard.

Kilder 
 Johan Lesser, "Peter Christoffer Qvistgaard", i: C.F. Bricka (red.), Dansk Biografisk Lexikon, København: Gyldendal 1887-1905.
 Seehusen, Optegnelser om Lyngbygaard og Gjerdrup, s. 72 ff.
 E. Qvistgaard, Stamtavle over Slægten Qvistgaard.

Godsejere fra Danmark
Personer i Englandskrigene fra Danmark-Norge
Faldne danske militærfolk
Militærfolk fra Danmark
Peter Christoffer
Personer i Dansk Biografisk Leksikon
Vasilis Torosidis

Vasilis Torosidis (Græsk: Βασίλης Τοροσίδης) (født 10. juni 1985 i Xanthi, Grækenland) er en græsk fodboldspiller, der spiller som back eller alternativt midtbanespiller i den italienske Serie A-klub Bologna. Tidligere har han repræsenteret Skoda Xanthi i sin fødeby samt Olympiakos og AS Roma.

Med Olympiakos har Torosidis været med til at vinde tre græske mesterskaber og to pokaltitler.

Landshold 
Torosidis står (pr. april 2018) noteret for 96 kampe og 10 scoringer for Grækenlands landshold, som han debuterede for i 2007. Han var en del af den græske trup til både EM i 2008 og VM i 2010. Ved sidstnævnte scorede han sejrsmålet i 2-1 sejren over Nigeria, der gav grækerne deres første sejr i VM-sammenhæng nogensinde.

Referencer

Eksterne henvisninger 

Fodboldspillere fra Grækenland
Fodboldspillere fra Olympiakos
Fodboldspillere fra AS Roma
Fodboldspillere fra Bologna FC
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Jeppe Christensen Qvistgaard

Jeppe Christensen Qvistgaard (18. marts 1781 i Vester Lyby i Salling – 16. december 1850) var en dansk præst.

Han blev født af bønderforældre i Vester Lyby i Salling. Faderen, Christen Nielsen, døde, da sønnen var 3 år gammel. Fra sit 14. år underviste han, og 8 år efter blev han degn i Skive. Her underviste præsten H. Leth ham, så han 1803 kunne blive privat indskrevet ved Universitetet. 1810 blev han teologisk kandidat; 1811 blev han adjunkt ved Aarhus Skole, 1819 overlærer og 1826 rektor ved Slagelse Skole. 1838 blev han sognepræst for Ågerup og Kirkerup; 1840 udnævntes han til konsistorialråd. Han døde 16. december 1850. 1815 ægtede han Karen Nielsdatter Hvilsted (døbt 2. marts 1777 – 10. marts 1871).

Qvistgaard har i Slagelse skoleprogrammer 1831 og 32 meddelt efterretninger om Slagelse by og skole i ældre tid. Mest kendt blev han ved sin deltagelse i den såkaldte vestsjællandske fejde mellem P.A. Fenger og Hans Bastholm m.fl.. Hans 3 småskrifter mod Fenger i året 1833 var det dygtigste, der blev skrevet i denne sag fra rationalistisk side.

Kilder 
 L. Koch, "Jeppe Christensen Qvistgaard", i: C.F. Bricka (red.), Dansk Biografisk Lexikon, København: Gyldendal 1887-1905.
 Thomas Hansen Erslew, Almindeligt Forfatterlexicon for Kongeriget Danmark med tilhørende Bilande fra 1814.

Præster fra Danmark
Danskere i 1800-tallet
Skolefolk fra Danmark
Personer i Dansk Biografisk Leksikon
Peter Fenger

Peter Fenger (23. oktober 1719 i Lübeck – 24. december 1774) var en dansk handelsmand.

Han fødtes i Lybek, hvor faderen, af samme navn (1688-1737), var skipper. Moderen (1692-1778) hed Magdalene Margrethe f. Seeländer. 1752 fik Fenger mod at nedsætte sig som groshandler i København, hvor han dengang allerede i 14 år havde været handelsbetjent på etatsråd Wevers Kontor, frihed for borgerlig tynge i 6 år. Efter at have erhvervet sig borgerskab som groshandler 1755 drev han i kompagni med hofagent Peter Borre på Christianshavn en ret betydelig handel med salt, hør, hamp, stenkul, specerier, asiatiske og vestindiske varer samt førte veksel-, spekulations- og kommissionshandel. Sammesteds oprettede han et sæbesyderi, hvortil han fik privilegium 1763. 3 år før havde agent Borre og han fået et privilegium på at drive et sukkerraffinaderi, hvilket dog næppe kom i gang. 1762 optoges Fenger blandt grosserernes ældste og 1772 blandt Stadens 32 mænd. Efter hans død, juleaften 1774, ledede hans enke, Else f. Brock (1737-1811, en søster til legatstifteren Niels Brock), hvem han havde ægtet 14. juni 1758, med stor dygtighed både bedriften og de 11 umyndige børns opdragelse, gjennem hvem ægteparret blev stamforældre til en talrig og anset slægt her i landet.

Kilder 
 G.L. Grove, "Peter Fenger", i: C.F. Bricka (red.), Dansk Biografisk Lexikon, København: Gyldendal 1887-1905.

Peter
Danskere i 1700-tallet
Personer fra Lübeck
Grosserere fra Danmark
Personer i Dansk Biografisk Leksikon
Stadens 32 mænd
Pantelis Kafes

Pantelis Kafes (Græsk: Παντελής Καφές) (født 24. juni 1978 i Veria, Grækenland) er en græsk fodboldspiller, der spiller som midtbanespiller. Han er i øjeblikket kontraktløs. Tidligere har han repræsenteret ΑΕP Verias, PAOK Saloniki, Olympiakos, AEK Athen samt Veria F.C..

I sin tid hos Olympiakos var Kafes med til at vinde tre græske mesterskaber og me både Olympiakos og PAOK Saloniki har han vundet to pokaltitler.

Landshold 
Kafes nåede at spille 41 kampe og score 3 mål for Grækenlands landshold, som han debuterede for i 2001. Han var en del af det græske hold der sensationelt vandt guld ved EM i 2004 i Portugal, og deltog også ved Confederations Cup 2005.

Referencer

Eksterne henvisninger 
 Footballdatabase.eu spillerinfo

Fodboldspillere fra Grækenland
Fodboldspillere fra PAOK F.C.
Fodboldspillere fra Olympiakos
Fodboldspillere fra AEK Athen
Deltagere ved det europæiske mesterskab i fodbold 2004